paragraph_text: The Pirate Bay trenutno je najveći svjetski BitTorrent tracker. Osnovala ga je švedska organizacija Piratbyrån u studenom 2003. godine, ali već u listopadu 2004. godine nastupa kao odvojena organizacija. Trenutno ga vode Gottfrid Svartholm, Fredrik Neij i Peter Sunde. Kako su u mnogim zemljama BitTorrent trackeri na kojima se za slobodno skidanje može pronaći glazba i računalni programi koji su zaštićeni autorskim pravima ilegalni, u Švedskoj se takvi BitTorrent trackeri ne smatraju ilegalnim. Upravo je iz tog razloga The Pirate Bay često na udarima organizacija za zaštitu autorskih prava.